КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**Коми Республикаса Веськӧдлан котырлӧн ӧткымын шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны вежсьӧмъяс «2010 во тӧвшӧр тӧлысь 1 лунсянь мӧд да сы бӧрын водзӧ чужысь кага чужӧм дырйи (пи (ныв) пыдди босьтӧм дырйи) семьяяслы (ӧтка батьлы либӧ ӧтка мамлы) оланін стрӧитӧм либӧ ньӧбӧм могысь босьтӧм кредитлысь юкӧн вештӧм вылӧ компенсацияӧн социальнӧй мынтысьӧмъяс сетан пӧрадок йылысь» Коми Республикаса Веськӧдлан котырлӧн 2011 во вӧльгым тӧлысь 15 лунся 510 №-а шуӧмӧ 1 №-а содтӧд серти.
2. Пыртны вежсьӧмъяс «Коми Республикаса республиканскӧй сьӧмкуд либӧ меставывса сьӧмкудъяс тшӧт весьтӧ сьӧмӧн могмӧдан организацияясса уджалысьяслы оланін стрӧитӧм либӧ ньӧбӧм вылӧ кредит босьтігӧн медводдза мынтан пай вештӧмӧн социальнӧй мынтысьӧмъяс сетан пӧрадок йылысь» Коми Республикаса Веськӧдлан котырлӧн 2011 во вӧльгым тӧлысь 15 лунся 511 №-а шуӧмӧ 2 №-а содтӧд серти.
3. Урчитны, мый тайӧ шуӧмлӧн 1 да 2 пунктъясын индӧм Коми Республикаса Веськӧдлан котырлӧн шуӧмъяс серти гражданалысь социальнӧй мынтысьӧмъяс сетӧм вылӧ корӧмъяс видлалӧм, мыйясӧс босьтӧма и абу видлалӧма урчитӧм пӧрадок серти тайӧ шуӧм вынсявтӧдз, пӧртсьӧ олӧмӧ тайӧ шуӧм дорӧ 1 №-а содтӧдлӧн 1 подпунктса да 2 №-а содтӧдлӧн 1 подпунктса положениеяс серти.
4. Тайӧ шуӧм вынсялӧ сійӧс официальнӧя йӧзӧдан лунсянь дас лун бӧрын.

Коми Республикаса Юралысьӧс

Медводдза вежысь А. Чернов

Сыктывкар

2012 вося рака тӧлысь 23 лун

96 №

Коми Республикаса Веськӧдлан котырлӧн

2012 во рака тӧлысь 23 лунся 96 №-а шуӧм дорӧ

1 №-а содтӧд

«2010 во тӧвшӧр тӧлысь 1 лунсянь мӧд да сы бӧрын водзӧ чужысь кага чужӧм дырйи (пи (ныв) пыдди босьтӧм дырйи) семьяяслы (ӧтка батьлы либӧ мамлы) оланін стрӧитӧм либӧ ньӧбӧм могысь босьтӧм кредитлысь юкӧн вештӧм вылӧ компенсацияӧн социальнӧй мынтысьӧмъяс сетан пӧрадок йылысь» Коми Республикаса Веськӧдлан котырлӧн 2011 во вӧльгым тӧлысь 15 лунся 510 №-а шуӧмӧ пыртӧм

**ВЕЖСЬӦМЪЯС**

«2010 во тӧвшӧр тӧлысь 1 лунсянь мӧд да сы бӧрын водзӧ чужысь кага чужӧм дырйи (пи (ныв) пыдди босьтӧм дырйи) семьяяслы (ӧтка батьлы либӧ мамлы) оланін стрӧитӧм либӧ ньӧбӧм могысь босьтӧм кредитлысь юкӧн вештӧм вылӧ компенсацияӧн социальнӧй мынтысьӧмъяс сетан пӧрадок йылысь» Коми Республикаса Веськӧдлан котырлӧн 2011 во вӧльгым тӧлысь 15 лунся 510 №-а шуӧмын:

2010 во тӧвшӧр тӧлысь 1 лунсянь мӧд да сы бӧрын водзӧ чужысь кага чужӧм дырйи (пи (ныв) пыдди босьтӧм дырйи) семьяяслы (ӧтка батьлы либӧ мамлы) оланін стрӧитӧм либӧ ньӧбӧм могысь босьтӧм кредитлысь юкӧн вештӧм вылӧ компенсацияӧн социальнӧй мынтысьӧмъяс сетан пӧрадокын, мый вынсьӧдӧма шуӧмӧн (содтӧд), (водзӧ - Пӧрадок):

1. 3 пунктса мӧд абзацын «40» лыдпас вежны «45» лыдпасӧн;
2. 4 пунктса 3 подпункт «оланін (инвестируйтӧм)» кывъяс дорӧ содтыны «ас олан керка стрӧитысь граждана кындзи» кывъяс;
3. 5.1 пунктын «шыӧдчысь» кыв лӧсялана вежлӧгын вежны «гражданин» кывйӧн лӧсялана вежлӧгын;
4. 6 пунктын:

а) медводдза абзац гижны тадзи:

«6. Министерство босьтӧ документъяс, мыйясӧс индӧма тайӧ Пӧрадоклӧн 5 пунктын, пасйӧ найӧс босьтан лунӧ мынтысьӧм босьтӧм могысь шыӧдчысь гражданалысь корӧмъяс пасъян журналын (водзӧ – пасъян журнал) корӧмлы дорвыв номер сетӧмӧн да сетӧ документъяс босьтӧм йылысь расписка налысь лыддьӧг да босьтан кадпас индӧмӧн. Документъяссӧ кӧ ыстӧма Министерствоӧ пошта пыр, найӧс босьтӧм йылысь расписка ыстыссьӧ корӧмын индӧм инпас серти 2 уджалан лун чӧжӧн Министерствоӧн индӧм документъяс босьтан лунсянь. Пасъян журнал колӧ вурны, дорвывтны да эскӧдны Министерство печатьӧн.»;

б) мӧд абзац киритны;

в) коймӧд абзацын «налӧн овъяслӧн анбур серти» кывъяс вежны «босьтан кадпас серти»;

1. 9 пунктӧ содтыны татшӧм мӧд абзац:

«Комиссиялысь морта тэчас вынсьӧдӧны Министерстволӧн решениеӧн. Комиссиялысь уджалан пӧрадоксӧ урчитӧны сыӧн вынсьӧдӧм регламент серти.»;

1. 12 пунктын:

а) 4 подпунктын «Пӧрадокса;» вежны «Пӧрадокса.»;

б) квайтӧд да сизимӧд абзацъяс киритны;

1. 13 пунктын:

а) мӧд абзацын «4 да 5 подпунктъяс» кывъяс вежны «4 подпункт» кывъясӧн;

б) содтыны татшӧм абзац:

«Гражданин, код серти тайӧ Пӧрадоклӧн 12 пунктса 2 подпункт серти вӧлі примитӧма мынтысьӧмын ӧткажитӧм йылысь решение, вермӧ мӧдысь шыӧдчыны Министерствоӧ мынтысьӧм сетӧм йылысь корӧмӧн тайӧ Пӧрадоклӧн 5 пунктын индӧм документъяс содтӧмӧн, кор вежӧма положениеяссӧ, мыйясӧс урчитӧма тайӧ Пӧрадоклӧн 3 пунктса мӧд абзацын, мыйяс сетӧны инӧд мынтысьӧм босьтӧм вылӧ.»;

1. 21 пунктса медводдза абзац гижны тадзи:

«21. Мынтысьӧм сетсьӧ гражданинлӧн ссуда тшӧт вылӧ сійӧс вуджӧдӧмӧн, мый восьтӧма кредита организацияын, коді сетіс сылы кредитсӧ, банкса реквизитъяс серти (водзӧ – гражданинлӧн тшӧт).»;

1. Социальнӧй мынтысьӧм йылысь корӧмлӧн (Пӧрадок дорӧ 1 №-а содтӧд) 8 подпунктын «олан керка» кывъяс вежны «олан керка, оз сетны» кывъясӧн.

Коми Республикаса Веськӧдлан котырлӧн

1. во рака тӧлысь 23 лунся 96 №-а шуӧм дорӧ

2 №-а содтӧд

«Коми Республикаса республиканскӧй сьӧмкуд либӧ меставывса сьӧмкудъяс тшӧт весьтӧ сьӧмӧн могмӧдан организацияясса уджалысьяслы оланін стрӧитӧм либӧ ньӧбӧм вылӧ кредит босьтігӧн медводдза мынтан пай вештӧмӧн социальнӧй мынтысьӧмъяс сетан пӧрадок йылысь»

Коми Республикаса Веськӧдлан котырлӧн 2011 во вӧльгым тӧлысь 15 лунся 511 №-а шуӧмӧ пыртан

**ВЕЖСЬӦМЪЯС**

«Коми Республикаса республиканскӧй сьӧмкуд либӧ меставывса сьӧмкудъяс тшӧт весьтӧ сьӧмӧн могмӧдан организацияясса уджалысьяслы оланін стрӧитӧм либӧ ньӧбӧм вылӧ кредит босьтігӧн медводдза мынтан пай вештӧмӧн социальнӧй мынтысьӧмъяс сетан пӧрадок йылысь» Коми Республикаса Веськӧдлан котырлӧн 2011 во вӧльгым тӧлысь 15 лунся 511 №-а шуӧмын:

Коми Республикаса республиканскӧй сьӧмкуд либӧ меставывса сьӧмкудъяс тшӧт весьтӧ сьӧмӧн могмӧдан организацияясса уджалысьяслы оланін стрӧитӧм либӧ ньӧбӧм вылӧ кредит босьтігӧн медводдза мынтан пай вештӧмӧн социальнӧй мынтысьӧмъяс сетан пӧрадокын, мый вынсьӧдӧма шуӧмӧн (содтӧд):

1. 2 пунктлӧн 4 подпунктын «40» лыдпас вежны «45» лыдпасӧн;
2. 3 пунктлӧн 2 подпунктын «(став лист бок)» кывъяс вежны «(тыра лист бок)» кывъясӧн;
3. 4 пунктын:

а) нёльӧд абзацын «5 уджалан лун чӧжӧн» кывъяс вежны «10 уджалан лун чӧжӧн» кывъясӧн;

б) витӧд абзац гижны тадзи:

«Документъяс ыстыссьӧны кӧ Министерствоӧ пошта пыр, тайӧ Пӧрадоклӧн 3 пунктса 1, 3 подпунктъясын индӧм документъяссӧ колӧ эскӧдны урчитӧм пӧрадок серти.»;

1. 5 пункт гижны тадзи:

«5. Корӧм воӧм бӧрын Министерство 2 уджалан лун чӧжӧн босьтӧ документъяссӧ да пасйӧ найӧс мынтысьӧм босьтӧм могысь шыӧдчысь гражданалысь корӧмъяс пасъян журналын (водзӧ – пасъян журнал) корӧмлы дорвыв номер сетӧмӧн корӧм воӧмлӧн кадпас да кад серти да сетӧ документъяс босьтӧм йылысь расписка налысь лыддьӧг да босьтан кадпас индӧмӧн. Документъяссӧ ыстӧма кӧ Министерствоӧ пошта пыр, найӧс босьтӧм йылысь расписка ыстыссьӧ корӧмын индӧм инпас серти 2 уджалан лун чӧжӧн Министерствоӧн индӧм документъяс босьтан кадпассянь. Пасъян журнал колӧ вурны, дорвывтны да эскӧдны Министерство печатьӧн.»;

1. 10 пунктын «2 уджалан лун чӧжӧн» кывъяс вежны «7 уджалан лун чӧжӧн» кывъясӧн;
2. 20 пунктӧ содтыны татшӧм абзац:

«Гражданин, код серти тайӧ пунктса 1 подпункт серти вӧлі примитӧма мынтысьӧмын ӧткажитӧм йылысь решение, вермӧ мӧдысь шыӧдчыны Министерствоӧ мынтысьӧм сетӧм йылысь корӧмӧн тайӧ Пӧрадоклӧн 14 пунктын индӧм документъяс содтӧмӧн, кор вежӧма положениеяссӧ, мыйясӧс урчитӧма тайӧ Пӧрадоклӧн 2 пунктлӧн 4 подпунктын, мыйяс сетӧны инӧд мынтысьӧм босьтӧм вылӧ.».

Вуджӧдіс Хазова Е. В. – 6 264 пас.